
IEPIRKUMA LĪGUMS Nr. _________ (PROJEKTS)
“Vilkmuižas ezera apkārtnes labiekārtošanas 1. un 2. kārtas noslēguma darbi”

	Talsi
	Līguma datums ir pēdējo pievienotā droša
elektroniskā paraksta laika zīmoga datums



Talsu novada pašvaldība, reģistrācijas numurs 90009113532, juridiskā adrese: Kareivju iela 7, Talsi, Talsu novads, LV-3201, (turpmāk – Pasūtītājs), kuru uz <pilnvarojošā dokumenta nosaukums> pamata pārstāv <pilnvarotās personas amats, vārds, uzvārds>, no vienas puses,
un
<Būvuzņēmēja nosaukums>, <reģistrācijas numurs>, <juridiskā adrese>, (turpmāk – Būvuzņēmējs),  kuru uz <pilnvarojošā dokumenta nosaukums> pamata pārstāv <pilnvarotās personas amats, vārds, uzvārds>, no otras puses, turpmāk abi kopā un katrs atsevišķi – Līdzēji/Līdzējs), pamatojoties uz atklāta konkursa ar identifikācijas Nr. TNP 2026/117 “Vilkmuižas ezera apkārtnes labiekārtošanas 1. un 2. kārtas noslēguma darbi” (turpmāk – Iepirkums) rezultātiem, noslēdz šādu līgumu (turpmāk – Līgums):

1. [bookmark: _Hlk73006163]DEFINĪCIJAS
1.1. Objekts – jaunbūve, atjaunojama, pārbūvējama vai restaurējama būve, būves daļa vai būvju kopums, vai nojaucama būve ar būvdarbu veikšanai nepieciešamo teritoriju, palīgbūvēm un būviekārtām. Šī Līguma gadījumā Objekts ir Vilkmuižas ezera apkārtne, Talsos, Talsu novadā, nekustamā īpašuma kadastra numurs 8801 011 0038.
1.2. Darbi – šī Līguma gadījumā ir Vilkmuižas ezera apkārtnes labiekārtošana 1. un 2.kārtas noslēguma darbi. Darbi ietver sevī:
1.2.1. visus būvdarbus, kas jāveic Būvuzņēmējam, lai saskaņā ar apstiprināto Tehnisko dokumentāciju uzceltu, atjaunotu vai pārbūvētu būves, sagatavotu tās nodošanai ekspluatācijā un nodotu Pasūtītājam ar Darbu nodošanas un pieņemšanas aktu;
1.2.2. darbus, kas nav minēti Tehniskajā dokumentācijā vai Līguma pielikumā, bet kas ir uzskatāmi par nepieciešamiem, lai izpildītu Tehniskajā dokumentācijā minēto un nodrošinātu būves normālu funkcionēšanu bez citu darbu veikšanas atbilstoši tiem mērķiem, kuriem būve paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz būves funkcionālo nozīmi;
1.2.3. materiālu un iekārtu piegādi, uzstādīšanu, iebūvi, testēšanu, ieregulēšanu un palaišanu;
1.2.4. izpilddokumentācijas sagatavošanu un iesniegšanu Pasūtītājam;
1.2.5. citu darbu un pasākumu veikšanu, lai izpildītu Līgumā noteiktos pienākumus.
1.3. Tehniskā dokumentācija – būvprojekts, rasējumi, Darbu apjomu tāmes (Līguma 1. pielikums), aprēķini, specifikācijas, tehniskie paskaidrojumi un citi dokumenti.
1.4. Būvlaukums – Darbu tiešās izpildes vieta – Vilkmuižas ezera apkārtne, Talsos, Talsu novadā.
1.5. Būvuzraugs – būvspeciālists vai būvkomersants, kurš veic Darbu izpildes būvuzraudzību atbilstoši Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”.
1.6. Autoruzraugs – Būvprojekta dokumentācijas autora pārstāvis, būvspeciālists, kurš saskaņā ar noslēgto autoruzraudzības līgumu veic autoruzraudzību atbilstoši Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”.
1.7. Būvvalde – Talsu novada Būvvalde.
1.8. BIS – Būvniecības informācijas sistēma.

2. LĪGUMA PRIEKŠMETS
2.1. Pasūtītājs uzdod un Būvuzņēmējs apņemas Līgumā un normatīvajos aktos noteiktajā kārtībā, saskaņā ar Tehnisko dokumentāciju pienācīgā kvalitātē veikt Darbus Objektā.
2.2. Ar Līguma noslēgšanu Būvuzņēmējs apliecina, ka ir pienācīgi iepazinies ar Tehnisko dokumentāciju un ar tajā ietvertajiem risinājumiem, Darbu apjomiem, pielietojamiem materiāliem un prasībām, kā arī Objektu, un atsakās saistībā ar to izvirzīt jebkāda satura iebildumus vai pretenzijas. Būvuzņēmējs apliecina, ka būvprojekts ir realizējams, nepārkāpjot normatīvo aktu prasības, publiskos ierobežojumus un Līguma nosacījumus, un ka Līguma summā iekļauti visi Būvuzņēmēja izdevumi, kas saistīti ar Darbu veikšanu.

3. LĪGUMCENA 
3.1. Līgumcena bez pievienotās vērtības nodokļa (turpmāk – PVN) par Darbu veikšanu saskaņā ar Būvuzņēmēja iesniegto finanšu piedāvājumu Iepirkuma procedūrai tiek noteikta        būvdarbu summa bez PVN      EUR (summa vārdiem euro) (turpmāk – Līgumcena), PVN      būvdarbu PVN     EUR (summa vārdiem euro), kopējā summa      būvdarbu kopējā summa ar PVN     EUR (summa vārdiem euro).
3.2. Līgumcena ietver pilnu samaksu par Līguma ietvaros paredzēto saistību izpildi, tai skaitā darbaspēka, būvizstrādājumu (iekārtu, materiālu, konstrukciju), transporta, mehānismu, instrumentu nolietojuma (amortizācijas) vai nomas izmaksas, būvgružu izvešanas izmaksas un darbu, kas nav minēti darbu apjomos, bet bez kuriem nebūtu iespējams darbus veikt tehnoloģiski pareizi, ņemot vērā spēkā esošos normatīvos aktus, izmaksas, kā arī virsizdevumus un peļņu, kas attiecināmi uz Līgumā noteikto Darbu izpildi un noteikti Ministru kabineta 2017. gada 3. maija noteikumos Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”. Ja kādam no Līgumā paredzētajiem darbiem nav nolīgta cena, tad šī darba izmaksas ir iekļautas citu darbu cenās. Līgumcena nevar tikt palielināta par Darbiem, ja Būvuzņēmējs ar nodomu vai aiz neuzmanības ir kļūdījies materiālu daudzuma, to cenu un Darbu izmaksu aprēķinos, kas nepieciešami tehniskajā dokumentācijā paredzēto Darbu veikšanai.

4. [bookmark: _Ref80913618]NORĒĶINU KĀRTĪBA
4.1. Samaksa Būvuzņēmējam par Līgumā paredzēto Darbu izpildi tiek ieskaitīta Būvuzņēmēja rēķinā norādītajā bankas kontā.
4.2. Avansa maksājumu Pasūtītājs maksā Būvuzņēmējam, ievērojot šādus noteikumus:
4.2.1. [bookmark: _GoBack]avansa maksājums ir 20 % (divdesmit procentu) apmērā no Līgumcenas;
4.2.2. Pasūtītājs avansa maksājumu samaksā Būvuzņēmējam 20 (divdesmit) darbdienu laikā no dienas, kad izpildās visi šā punkta apakšpunktos minētie nosacījumi:
4.2.2.1. Būvvalde ir izdarījusi atzīmi būvatļaujā par visu tajā ietverto Darbu uzsākšanas nosacījumu izpildi;
4.2.2.2. Pasūtītājam ir iesniegts atbilstošs rēķins.
4.2.3. Būvuzņēmējam ir tiesības atteikties no avansa maksājuma saņemšanas, par to rakstiski paziņojot Pasūtītājam.
4.3. Ikmēneša maksājumus Pasūtītājs maksā Būvuzņēmējam 10 (desmit) darbdienu laikā pēc atbilstoša rēķina saņemšanas par iepriekšējā mēnesī faktiski izpildītajiem darbiem, Līdzējiem ievērojot šādus noteikumus:
4.3.1. Būvuzņēmējs rēķinu par Darbu izpildes aktā ietverto Darbu pieņemšanu iesniedz Pasūtītājam 20 (divdesmit) darbdienu laikā no Darbu izpildes akta parakstīšanas saskaņā ar Līguma 9.6. punktu vai Darbu pieņemšanas dienas saskaņā ar Līguma 9.7. vai 9.10. punktu;
4.3.2. no katrā Darbu izpildes aktā noteiktās summas (bez PVN) par faktiski izpildītajiem Darbiem pirms tās izmaksas Būvuzņēmējam Pasūtītājs ietur:
4.3.2.1. ieturējumu 5 % (piecu procentu) apmērā no Līgumcenas Darbu garantijas laika nodrošinājumam;
4.3.2.2. izmaksātajam avansam atbilstošu procentu no maksājamās summas par faktiski izpildītajiem Darbiem, ar ko proporcionāli dzēš Būvuzņēmējam izmaksāto avansu katrā starpmaksājumā.
4.4. Galīgo norēķinu par visiem izpildītajiem Darbiem Pasūtītājs samaksā 30 (trīsdesmit) dienu laikā pēc atbilstoša rēķina saņemšanas, kas Būvuzņēmējam jāiesniedz Pasūtītājam 20 (divdesmit) darbdienu laikā no Objekta nodošanas un pieņemšanas akta abpusējas parakstīšanas dienas.
4.5. [bookmark: _Hlk103864071]Līdz brīdim, kad Objekts pēc Darbu pabeigšanas ir pieņemts ekspluatācijā (veikta atzīme par Darbu pabeigšanu BIS), Būvuzņēmējam Līguma ietvaros izmaksātā summa par Darbu izpildi nedrīkst pārsniegt 95 % no Līgumcenas. Atlikušie 5 % no Līgumcenas Būvuzņēmējam tiek izmaksāti 30 (trīsdesmit) dienu laikā, skaitot no dienas, kad Objekts ir pieņemts ekspluatācijā saskaņā ar Latvijas Republikas spēkā esošo normatīvo aktu prasībām (veikta atzīme par Darbu pabeigšanu BIS), pie nosacījuma, ka Būvuzņēmējs Pasūtītājam kā Darbu garantijas laika nodrošinājumu ir iesniedzis bankas garantiju vai apdrošināšanas polisi saskaņā ar Līguma 15.3. punktu. 
4.6. Ja Būvuzņēmējs izvēlas, ka garantijas laika nodrošinājums ir Līguma 4.3.2.1. apakšpunktā minētais samaksas ieturējums, Būvuzņēmējs minimālā garantijas termiņa trešā gada pirmajā mēnesī iesniedz Pasūtītājam Līguma noteikumiem atbilstošu rēķinu par Būvuzņēmējam ieturēto garantijas laika nodrošinājuma atmaksu saskaņā ar Līguma 15.3.4. apakšpunktu. Pasūtītājs atmaksu veic 30 (trīsdesmit) dienu laikā no atbilstoša Būvuzņēmēja sagatavota rēķina saņemšanas. Pēc garantijas laika beigām un garantijas laikā pieteikto garantijas darbu pilnīgas izpildes Pasūtītājs samaksā Būvuzņēmējam neizlietoto garantijas laika ieturējumu 30 (trīsdesmit) dienu laikā no atbilstoša Būvuzņēmēja sagatavota rēķina saņemšanas.
4.7. Pasūtītājs ir tiesīgs vienpusēji mainīt šajā nodaļā noteikto samaksas kārtību, pie nosacījuma, ka tiek mainīti spēkā esošie normatīvie akti, kas ietekmē valsts un pašvaldību finansējuma piešķiršanas kārtību vai apjomu. Būvuzņēmējs šajā sakarā nav tiesīgs celt pretenzijas.
4.8. Samaksu par paveiktajiem Darbiem aprēķina atbilstoši nolīgtajām vai izmaiņu aktā noteiktajām vienības cenām par faktiski paveiktajiem un uzmērītajiem Darbu apjomiem.
4.9. [bookmark: _Ref80913661]Pasūtītājs veic maksājumus atbilstoši Būvuzņēmēja izrakstītajam rēķinam, kurš iesūtīts Pasūtītāja pārstāvim elektroniski un kurā norādīts sekojošais:
4.9.1. attiecīgajā mēnesī veikto Darbu summa;
4.9.2. atskaitījumi par garantijas laika nodrošinājumu;
4.9.3. kopējā summa apmaksai pēc atskaitījumiem un ieturējumiem bez PVN;
4.9.4. akta numurs un datums, par kuru tiek izrakstīts rēķins;
4.9.5. iepirkuma līguma numurs un datums.
4.10. Līguma 4.9. punkta prasību neievērošanas gadījumā Pasūtītājs patur tiesības neapmaksāt rēķinus līdz atbilstoši Līguma 4.9. punkta prasībām noformēta rēķina saņemšanai.
4.11. Par Līgumā noteikto maksājumu samaksas brīdi tiek uzskatīts datums, kurā Pasūtītājs iesniedzis attiecīgu maksājumu izpildei bankā.
4.12. Līguma darbības pirmstermiņa izbeigšanas gadījumā Līdzēji veic galējo norēķinu par faktiski izpildītajiem un Pasūtītāja pieņemtajiem Darbiem 10 (desmit) darbdienu laikā no dienas, kad Līdzēji ir parakstījuši nodošanas un pieņemšanas aktu par faktiski izpildītajiem Darbiem, ja Būvuzņēmējs ir iesniedzis Līguma noteikumiem atbilstošu rēķinu. Ja Līdzēju starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā par to apjomiem), aktā par faktiski izpildītajiem Darbiem iekļauj tikai tos faktiski izpildītos Darbus, par kuru izpildi Līdzējiem nav domstarpību. Līdzēji strīdu risina Līguma 9.7. – 9.10. punktā noteiktajā kārtībā.
4.13. Ja Līgumu izbeidz pirms termiņa Būvuzņēmēja līgumsaistību pārkāpumu dēļ, garantijas laika nodrošinājums paliek Pasūtītāja rīcībā faktiski izpildīto Darbu garantijas nodrošināšanai un garantijas laika ieturējums netiek izmaksāts Būvuzņēmējam. Garantijas laika ieturējums pirmajos divos gados ir 5 % (pieci procenti) no faktiski izpildīto Darbu vērtības un 2 % (divi procenti) no faktiski izpildīto Darbu vērtības pārējos garantijas termiņa gados. Neizmantotais nodrošinājums tiek atmaksāts Būvuzņēmējam Līguma 4.5. punktā noteiktajā kārtībā. 

5. DARBU IZPILDE
5.1. [bookmark: _Ref80913909]Pirms Darbu uzsākšanas Būvuzņēmējs sagatavo Darbu veikšanas projektu atbilstoši savam piedāvājumam Iepirkumā. Darbu veikšanas projektu, tā papildinājumus un visu materiālu lietojumu Būvuzņēmējs saskaņo ar Būvuzraugu. 
5.2. Būvuzņēmējs nodrošina Darbu sagatavošanu, Darbu uzsākšanai visu nepieciešamo dokumentāciju, tai skaitā būvatļaujā nepieciešamo saskaņojumu saņemšanu, ja nepieciešams, kā arī citu Darbu izpildei nepieciešamo atļauju saņemšanu, un Darbu veikšanu, ievērojot Darbu veikšanas projektā noteikto Darbu veikšanas secību un termiņus.
5.3. Darbus Objektā drīkst uzsākt, kad saņemta Būvvaldes atzīme būvatļaujā par Darbu uzsākšanas nosacījumu izpildi, Būvuzņēmējs izpildījis Līguma 5.4. punktā noteiktās prasības un Būvlaukums nodots Būvuzņēmējam saskaņā ar Līguma 5.5. punktu.
5.4. [bookmark: _Ref80913802]Būvuzņēmējam līdz Darbu uzsākšanai:
5.4.1. bet ne vēlāk kā 15 (piecpadsmit) dienu laikā pēc Līguma abpusējas parakstīšanas jāiesniedz Pasūtītājam Līguma 15.2. punktā noteiktais Līguma saistību izpildes nodrošinājums; 
5.4.2. [bookmark: _Ref80913965]bet ne vēlāk kā 10 (desmit) dienu laikā no Līguma abpusējas parakstīšanas brīža jāiesniedz Pasūtītājam Līguma 5.1. punktā noteiktajā kārtībā sagatavots Darbu veikšanas projekts, kā arī visa Darbu uzsākšanai nepieciešamā dokumentācija (t.sk. informācija par Līguma 10.1. punktā minēto darba aizsardzības koordinatoru, 10.2. punktā minētās apdrošināšanas polises, rīkojumi par speciālistu norīkošanu, atbildīgo būvdarbu vadītāju saistību raksts, būvdarbu žurnāls), lai Būvvalde varētu veikt būvatļaujā atzīmi par Darbu uzsākšanas nosacījumu izpildi;
5.4.3. jāiesniedz Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Būvuzņēmēja apakšuzņēmēju apakšuzņēmējus.
5.5. [bookmark: _Ref80913822]Sākot ar dienu, kad Būvvalde veikusi būvatļaujā atzīmi par Darbu uzsākšanas nosacījumu izpildi Pasūtītājs nodrošina iespēju Būvuzņēmējam saņemt Būvlaukumu, sagatavojot Būvlaukuma nodošanas un pieņemšanas aktu. Būvlaukuma nodošanas un pieņemšanas akts Būvuzņēmējam jāparaksta 2 (divu) darbdienu laikā no Pasūtītāja uzaicinājuma, kas Būvuzņēmējam nosūtīts uz e-pasta adresi: _____________ (bez elektroniski droša paraksta un laika zīmoga), saņemšanas. Parakstot Būvlaukuma nodošanas un pieņemšanas aktu, Būvuzņēmējs uzņemas atbildību par Būvlaukumu un tā uzturēšanu līdz akta par Objekta pieņemšanu ekspluatācijā apstiprināšanas datumam, izņemot gadījumus, par kuriem Līgumā noteikts citādāk.
5.6. Būvuzņēmējam Darbi jāuzsāk ne vēlāk kā 5 (piecu) darbdienu laikā pēc dienas, kad saņemta Būvvaldes atzīme būvatļaujā par būvdarbu uzsākšanas nosacījumu izpildi.
5.7. Būvuzņēmējam jāiekārto Būvlaukums atbilstoši normatīvo aktu prasībām.
5.8. Būvuzņēmējs nodrošina nepieciešamās būvtāfeles izgatavošanu un uz tās izvietojamās informācijas saskaņošanu ar Pasūtītāju. Uzsākot Darbu izpildi, Būvuzņēmējs uzstāda un nodrošina būvtāfeles atrašanos Objektā visu būvniecības laiku.
5.9. Būvuzņēmējs ievēro Darbu kvalitātes prasības, kas noteiktas Tehniskajā dokumentācijā.
5.10. Darbu izpildē izmantojami būvizstrādājumi (iekārtas, materiāli, mehānismi, konstrukcijas), kādi ir noteikti Tehniskajā dokumentācijā, Būvuzņēmēja Iepirkuma piedāvājumā vai kādi ir iepriekš saskaņoti ar Autoruzraugu un Būvuzraugu. Būvuzņēmējs ievēro būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem. Būvizstrādājumu (iekārtu, konstrukciju, mehānismu utt.) maiņas nepieciešamība saskaņojama ar Autoruzraugu, Būvuzraugu un nepieciešamības gadījumā arī ar Pasūtītāja pārstāvi, kuri izlemj, vai piedāvātie būvizstrādājumi atbilst Darbu izpildei.
5.11. Veicot Darbus, Būvuzņēmējs nodrošina vides aizsardzības pasākumu īstenošanu un kvalitātes kontroli Objektā.
5.12. Darbu izpildei nepieciešamo pagaidu komunikāciju (elektroenerģija, ūdensapgādes un kanalizācijas tīkli u.c.) pieslēgumu nodrošina Būvuzņēmējs līdz Objekta pieņemšanai ekspluatācijā, patstāvīgi sedzot ar to saistītās izmaksas.
5.13. Visā Darbu izpildes laikā, t.sk. laikā, kad Darbi netiek veikti, un līdz Objekta nodošanai ekspluatācijā Būvuzņēmējs uzņemas visus normatīvajos aktos, valsts un pašvaldības institūciju priekšrakstos (tiesību aktos) paredzētos darba aizsardzības, ugunsdrošības noteikumu nodrošināšanas pienākumus. 
5.14. Būvuzņēmējam iespēju robežās nepieciešams novērst būvdarbu ietekmi uz Objekta tuvumā esošajām ēkām, to iedzīvotājiem, kā arī satiksmes dalībniekiem. Veicot Darbus, kuros rodas trokšņi, putekļi un netīrumi, to izplatība pēc iespējas ir jāsamazina, izmantojot piemērotas aizsargierīces, aizsargvairogus, nosegmateriālus, un/vai veicot satiksmes ierobežošanu. 
5.15. Būvuzņēmējs nodrošina Pasūtītāja, Būvuzrauga, Autoruzrauga, būvinspektora, ugunsdzēsības un glābšanas dienesta pārstāvju un citu normatīvos aktos noteiktu personu dienesta pārstāvju iekļūšanu Būvlaukumā, vai citās vietās Objektā, kur tiek veikti ar Līguma izpildi saistītie Darbi.
5.16. Būvuzņēmējs nodrošina būvdarbiem nepieciešamo dokumentāciju (Būvdarbu žurnālu, segto darbu aktus u.c.) un citus normatīvajos aktos paredzēto dokumentu kārtošanu un ievietošanu Būvniecības informācijas sistēmā.
5.17. Būvuzņēmējs vienu reizi četros mēnešos Pasūtītājam iesniedz Līguma izpildē nodarbināto sarakstu par personām, kas ir iekļautas sociālās atstumtības riskam pakļautu iedzīvotāju grupā atbilstoši Ministru kabineta 2018. gada 27. marta noteikumiem Nr. 173  “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību”. Nodarbināto sarakstam jāpievieno dokumentu atvasinājumi, kas pierāda personām piešķirto statusu. 
5.18. Būvuzņēmējs nodrošina visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar būvniecību reglamentējošajiem normatīvajiem aktiem. 
5.19. Būvuzņēmējam nav tiesību bez Pasūtītāja rakstiskas piekrišanas citādi izmantot Būvlaukumu, būves vai tehniskos līdzekļus vajadzībām, kas nav saistītas ar Līguma izpildi. Būvuzņēmējs patstāvīgi nodrošina būvizstrādājumu (materiālu, iekārtu) un darba rīku saglabāšanu, kā arī uzņemas bojāejas un nejaušības risku. 
5.20. Būvuzņēmējs nodrošina Būvlaukuma uzturēšanu (savlaicīgu un regulāru būvgružu un citu izlietoto materiālu izvešanu u.c.) atbilstoši spēkā esošajiem normatīvajiem aktiem līdz brīdim, kamēr Objekts ar Objekta nodošanas un pieņemšanas aktu ir nodots Pasūtītājam. Būvuzņēmējs nekavējoties notīra visus nobirumus, kas radušies Objektā un tās apkārtnē Darbu izpildes laikā. Būvuzņēmējs pēc Pasūtītāja pārstāvja pieprasījuma iesniedz dokumentu kopijas, kas apliecina, ka Būvuzņēmējs ir veicis regulāru būvgružu izvešanu uz sadzīves atkritumu apsaimniekošanas poligonu. Jebkura materiāla (kravas) pārvietošanu Būvuzņēmējs veic ar piemērotiem transportlīdzekļiem, kas nodrošina kravas neizbārstīšanos.
5.21. Būvuzņēmējs nekavējoties informē Pasūtītāju par jebkuru nelaimes gadījumu Objektā vai ar to saistītā vietā, kur Būvuzņēmējs veic Darbus.
5.22. Būvuzņēmējam ir pienākums savlaicīgi, bet ne vēlāk kā 5 (piecas) dienas iepriekš saskaņot ar trešajām personām tādu Darbu veikšanu, kuru laikā ir iespējami traucējumi to saimnieciskai darbībai.
5.23. Ja, veicot Darbus, tiek atrasta cilvēka veselībai un dzīvībai bīstama lieta vai viela, tad Būvuzņēmējam nekavējoties jāveic attiecīgie drošības pasākumi, piemēram, to atrašanās vietas norobežošana, Darbu pārtraukšana, evakuācija. Attiecīgie pasākumi, iepriekš saskaņojot ar Pasūtītāju un Būvuzraugu, Būvuzņēmējam jāveic pašam vai, saskaņojot ar Pasūtītāju, jāuztic tos veikt kādai citai kompetentai personai. Izmaksas par bīstamības likvidēšanu sedz Pasūtītājs.
5.24. [bookmark: _Ref89498773]Būvuzņēmējs uz sava rēķina veic visas Līgumā un normatīvajos aktos noteiktās materiālu, konstrukciju un Darbu kvalitātes pārbaudes. Būvuzņēmējs bez kavēšanās iesniedz Būvuzraugam dokumentus par visām veiktajām pārbaudēm, kā arī to kopsavilkumus.
5.25. Ja Darbu izpildes laikā Pasūtītājs vai Būvuzraugs atklāj defektu, kas radies Būvuzņēmēja vainas dēļ, Būvuzņēmējs tam  noteiktajā termiņā uz sava rēķina defektu novērš. Defektu novēršana nevar būt par pamatu 6.3. punktā un tā apakšpunktos minēto Darbu izpildes starptermiņu pagarināšanai.
5.26. Ja Darbu izpildes laikā tiek atklāts defekts, bet, pieaicinot būvekspertīzi, būvekspertīze apliecina, ka nav ekonomiski vai tehniski lietderīgi defektu novērst, Pasūtītājs nosaka Darbam samazinātu cenu atbilstoši Objekta vērtības un ilgmūžības samazinājumam un/vai nosaka Objektam ilgāku garantijas termiņu ar garantijas finanšu nodrošinājumu par pilnu defekta novēršanas vērtību.
5.27. Būvuzņēmējam līdz Līgumā noteiktajam Darbu izpildes termiņam jāsagatavo Objekts pieņemšanai ekspluatācijā saskaņā ar visām prasībām, kuras atbilstoši Latvijas Republikas spēkā esošajiem normatīvajiem aktiem izvirza kontroles instances, sagatavojot un nododot Pasūtītājam visu nepieciešamo Objekta izpilddokumentāciju, saņemot visus nepieciešamos saskaņojumus, atzinumus par Objekta gatavību ekspluatācijai, kā arī citus pasākumus, kas nepieciešami Objekta nodošanai Pasūtītājam un Objekta pieņemšanai ekspluatācijā.
5.28. Finansējuma trūkuma dēļ Pasūtītājam ir tiesības apturēt Darbu izpildi. Darbu apturēšanas gadījumā Līdzēji veic grozījumus Darbu izpildes grafikā, grozot tikai Darbu izpildes termiņus, nevis Darbu izpildes ilgumu. Pasūtītāja tiesības apturēt Darbu izpildi nav uzskatāmas par Pasūtītāja vainu un nevar būt par pamatu Būvuzņēmējam prasīt no Pasūtītāja jebkādu kompensāciju vai līgumsodu.

6. DARBU IZPILDES TERMIŅŠ
6.1. Līgumā noteiktie Darbi Būvuzņēmējam pilnībā jāpabeidz Būvuzņēmēja iesniegtā Iepirkuma nolikuma 1. pielikuma “Pretendenta pieteikums” 12. punktā norādītais mēnešu skaits mēnešu laikā no Līguma spēkā stāšanās dienas, ņemot vērā Valsts vides dienesta Tehniskajos noteikumos noteikto Dabas aizsardzības pārvaldes izvirzīto nosacījumu, ka Darbi nav veicami periodā no 15. marta līdz 31. jūlijam.
6.2. Līgumā noteiktie Darbi uzskatāmi par pilnībā pabeigtiem ar dienu, kad Objekts ir nodots ekspluatācijā un nodots Pasūtītājam ar Objekta nodošanas un pieņemšanas aktu. Objekts jānodod ekspluatācijā 1 (viena) mēneša laikā no Darbu nodošanas un pieņemšanas akta parakstīšanas atbilstoši normatīvo aktu prasībām.
6.3. [bookmark: _Ref80914065]Būvuzņēmējam ir tiesības saņemt Darbu izpildes starptermiņu vai pabeigšanas termiņa pagarinājumu, ja:
6.3.1. Pasūtītājs liedz Būvuzņēmējam piekļūšanu Būvlaukumam pēc 5.5. punktā minētā laika pie nosacījuma, ka Būvuzņēmējs ir izpildījis 5.4. punktā noteiktās prasības;
6.3.2. Pasūtītājs vai Būvuzraugs ir kavējis vai apturējis Darbu veikšanu no Būvuzņēmēja neatkarīgu iemeslu dēļ;
6.3.3. Darbu veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Būvuzņēmēja vainas dēļ.

7. DARBU IZMAIŅAS
7.1. Līguma izpildes laikā var tikt veiktas Darbu izmaiņas, tai skaitā veicamajiem Darbiem izmainītas tehniskās prasības vai apjomi, kurus Līgumā sākotnēji nebija iespējams paredzēt, un noteikt ar izmaiņām saistītus Darbu pabeigšanas termiņa grozījumus, ievērojot Publisko iepirkumu likuma 61. panta nosacījumus. 
7.2. Ja izmaiņas ierosina Būvuzņēmējs un tās ir saistītas ar būvprojekta kļūdu novēršanu, Būvuzņēmējam ierosināto izmaiņu tehniskie risinājumi jāskaņo ar Autoruzraugu.
7.3. [bookmark: _Ref80915175]Ja Darbu veikšanas laikā Līdzēji, piedaloties Autoruzraugam un Būvuzraugam (nepieciešamības gadījumā pieaicinot neatkarīgus ekspertus), Līgumā noteiktajā kārtībā ir fiksējuši nepieciešamību pēc papildus darbiem, kas konstatēti, atklājoties apstākļiem, kurus nebija iespējams paredzēt tehniskās dokumentācijas izstrādes procesā, Pasūtītājs ir tiesīgs palielināt vai samazināt nepieciešamo Darbu apjomu. 
7.4. Apjomu palielināšanas kārtība:
7.4.1. Būvuzņēmējs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts); 
7.4.2. Būvuzņēmējs uz Iekļaujamo darbu Akta pamata izstrādā tāmi un 5 (piecu) darbdienu laikā iesniedz to Pasūtītājam; 
7.4.3. Pasūtītājs 5 (piecu) darbdienu laikā no tāmes saņemšanas brīža apstiprina to vai arī sniedz pamatotu atteikumu.
7.5. Pēc tāmes apstiprināšanas Būvuzņēmējs un Pasūtītājs noslēdz vienošanos par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.
7.6. Darbu apjomi var tikt samazināti, ja Darbu gaitā atklājas, ka Tehniskajā dokumentācijā norādītajā apjomā tos veikt nav nepieciešams. Šādā gadījumā norēķini par izpildītajiem Darbiem notiek pēc faktiskās izpildes un uzmērījumiem. 
7.7. Apjomu samazināšanas kārtība:
7.7.1. Būvuzņēmējs un Pasūtītājs sastāda aktu par izslēdzamajiem apjomiem un pozīcijām (turpmāk – Izslēdzamo darbu Akts); 
7.7.2. Būvuzņēmējs uz Izslēdzamo darbu Akta pamata izstrādā tāmi un 5 (piecu) darbdienu laikā iesniedz Pasūtītājam; 
7.7.3. Pasūtītājs 5 (piecu) darbdienu laikā no tāmes saņemšanas brīža apstiprina to vai arī sniedz pamatotu atteikumu; 
7.7.4. Pēc tāmes apstiprināšanas, Būvuzņēmējs un Pasūtītājs noslēdz vienošanas par Izslēdzamo darbu aktā minēto darbu neveikšanu. Vienošanās kļūst par Līguma neatņemamu sastāvdaļu.
7.8. Izslēdzamo un ieslēdzamo darbu izmaksu izcenošanas principi:
7.8.1. Būvuzņēmēja Iepirkumā iesniegtajā piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;
7.8.2. ja Līgumcenas ietvaros izmainītajos darba apjomos ir iekļauti Līguma tāmei ekvivalenti darba veidi, tad šiem izmaiņu darbiem tiek piemēroti Līguma tāmes vienību izcenojumi;
7.8.3. ja ieslēdzamie darbi ietver pozīcijas, kas nav minētas Darbu apjomos un nav pielīdzināmas kādam no Līguma tāmes darba veidiem, tad izmaksas nosaka atbilstoši esošai tirgus situācijai. Būvuzņēmējs iesniedz vismaz 2 ražotāju/piegādātāju piedāvājumus esošai pozīcijai. Pasūtītājs izvērtē attiecīgās pozīcijas atbilstību esošai tirgus situācijai. Par tirgus cenām vienojas abi Līdzēji, ja nepieciešams, pieaicinot Latvijas Būvinženieru savienības norīkotu ekspertu.
7.9. Par Darbu izmaiņām Būvuzraugs sagatavo izmaiņu aktu 3 (trīs) eksemplāros. Izmaiņu aktu paraksta Būvuzraugs, Autoruzraugs, Pasūtītāja pārstāvis un Būvuzņēmēja pilnvarotais pārstāvis. Viens akta eksemplārs tiek izsniegts Būvuzņēmējam, otrs eksemplārs – Pasūtītājam, trešo glabā uzraudzības dokumentos. Izmaiņu akts, ar kuru noteiktas Darbu izmaiņas, ir Līguma neatņemama sastāvdaļa, un Būvuzņēmējam tajā noteiktais jāpilda bezierunu kārtībā.
7.10. Darbu izmaiņu kopējā summa bez PVN nedrīkst pārsniegt no sākotnējās Līgumcenas:
7.10.1. 50 % (piecdesmit procenti) Publisko iepirkumu likuma 61. panta trešās daļas 2. un 3. punktā minētajos gadījumos;
7.10.2. 15 % (piecpadsmit procenti) no Līgumcenas pārējos gadījumos, kad veikti secīgi Līguma grozījumi saskaņā ar Publisko iepirkumu likuma 61. panta piekto daļu.

8. [bookmark: _Toc223763562][bookmark: _Toc223763788][bookmark: _Toc223764129][bookmark: _Toc223764505][bookmark: _Toc223765230][bookmark: _Toc223765316][bookmark: _Toc223765395][bookmark: _Toc223765454][bookmark: _Toc223765508][bookmark: _Toc223765646][bookmark: _Toc223765785][bookmark: _Toc334621273]LĪGUMA GROZĪŠANA
8.1. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos vai Darbu izmaiņām.
8.2. Rodoties nepieciešamībai pēc Līgumcenas izmaiņām, Būvuzņēmējs iesniedz Pasūtītājam iesniegumu, pievienojot klāt pierādošus dokumentus, kas apliecina Līgumcenas izmaiņas.
8.3. Līguma grozījumi izdarāmi vienīgi rakstiski un tie stājas spēkā to parakstīšanas dienā. Lemjot par Līguma grozījumu veikšanu, jāievēro Publisko iepirkumu likuma 61. panta noteikumi un Līguma 7. nodaļā noteiktās prasības.

9. DARBU PIEŅEMŠANA
9.1. Darbiem jāatbilst Līgumā, Tehniskajā dokumentācijā un normatīvajos aktos noteiktajām prasībām un jābūt izpildītiem kvalitatīvi.
9.2. Pēc katra nozīmīga konstrukcijas elementa vai segto darbu pabeigšanas, Būvuzņēmējs vismaz 24 (divdesmit četras) stundas iepriekš paziņo par to un veic to uzrādīšanu un nodošanu Pasūtītājam, Būvuzraugam un Autoruzraugam. 
9.3. Gadījumā, ja Pasūtītājs, Būvuzraugs vai Autoruzraugs ir konstatējis nozīmīga konstrukcijas elementa vai segto darbu defektu, kā arī, ja Būvuzņēmējs nav pieaicinājis Pasūtītāju, Būvuzraugu un Autoruzraugu šādu Darbu pārbaudē, visus izdevumus saistībā ar defektu novēršanu un konstrukciju vai segto darbu atklāšanu un uzrādīšanu Pasūtītājam sedz Būvuzņēmējs.
9.4. Būvuzņēmējs ikmēneša Darbu izpildes aktu iesniedz Būvuzraugam saskaņošanai līdz katra mēneša 5. (piektajam) datumam vai nākamajai darba dienai, ja mēneša 5. (piektais) datums ir brīvdiena.
9.5. Būvuzņēmējs ikmēneša Darbu izpildes aktu, kuru apstiprinājis Būvuzraugs, iesniedz Pasūtītājam elektroniski, izmantojot drošu elektronisko parakstu, līdz katra mēneša 10. (desmitajam) datumam vai nākamajai darba dienai, ja mēneša  10. (desmitais) datums ir brīvdiena.
9.6. Pasūtītājs 20 (divdesmit) darbdienu laikā no mēneša Darbu izpildes akta saņemšanas dienas pārbauda izpildīto Darbu apjomus un kvalitāti un apstiprina to. Darbu izpildes akts ir spēkā ar brīdi, kad to ir parakstījis Pasūtītājs.
9.7. Ja Pasūtītājs nepieņem Darbus, viņš iesniedz Būvuzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar Būvuzraugu saskaņotu defektu aktu. Ja Būvuzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Būvuzņēmējs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
9.8. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem Objekta konstrukcijās, viņam ir pienākums pasūtīt būvekspertīzi par veikto Darbu kvalitāti. Būvekspertīzes uzdevums ir novērtēt faktiski izpildīto Darbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošas iestrādes tehnoloģijas piemērošanu.
9.9. Ja būvekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis būvekspertīzes slēdziena iesniegšanas dienā un Darbu izpildes akta parakstīšana nav nepieciešama.
9.10. Ja Būvuzņēmējs piekrīt defektu aktā Pasūtītāja norādītajām nepilnībām vai būvekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Līdzēji nevar vienoties, termiņu defektu novēršanai nosaka Būvuzraugs.
9.11. Būvekspertīzes izdevumus sedz Pasūtītājs, izņemot gadījumus, kad būvekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvuzņēmējs.
9.12. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Darbu izpildes aktā.
9.13. Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Darbu veicējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
9.14. Pēc visu Līgumā paredzēto Darbu pabeigšanas, Būvuzņēmējs nodod Pasūtītājam visus izpildītos Darbus šādā kārtībā:
9.14.1. iesniedz Darbu izpildes aktu par pēdējā mēnesī izpildītajiem Darbiem;
9.14.2. paziņo Pasūtītājam par Objekta gatavību ekspluatācijai, pēc tam, kad būvniecības informācijas sistēmā ir apstiprinājis apliecinājumu par Objekta gatavību ekspluatācijai.
9.15. Ja izpildīto Darbu pieņemšanas procesā tiek konstatēti defekti, Līdzēji rīkojas atbilstoši Līguma 9.8. – 9.11. punktam.
9.16. Būvuzņēmējs pēc Objekta pieņemšanas ekspluatācijā iesniedz Pasūtītājam Objekta nodošanas un pieņemšanas aktu, kas ir noformēts atbilstoši Līguma 3. pielikumā pievienotajai formai, ņemot vērā sekojošo:
9.16.1. aktā norāda akta par Objekta pieņemšanu ekspluatācijā datumu un numuru; 
9.16.2. darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktu, pārbaužu aktu, testēšanas protokolus, instruktāžas protokolus, kā arī citu Līgumā paredzēto dokumentāciju, Izpildītājs augšupielādē BIS attiecīgās būvniecības lietā. Būvuzņēmēja pielietojamo iekārtu, materiālu apkalpošanas, apkopes un darbības apraksti un vadības instrukcijas jāiesniedz latviešu valodā.
9.17. Pasūtītājs Būvuzņēmēja iesniegto Objekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.
9.18. Objekta nodošanu ekspluatācijā veic Pasūtītājs sadarbībā ar Būvuzņēmēju. Ja Objekta pieņemšanas ekspluatācijā laikā tiek konstatēti Darbu defekti, Objekta pieņemšana ekspluatācijā tiek pārtraukta, un Līdzēji rīkojas atbilstoši Līguma 9.8. – 9.11. punktam.
9.19. Visi papildus izdevumi par atkārtotu Objekta nodošanu Pasūtītājam vai pieņemšanu ekspluatācijā tiek ieturēti no gala samaksas par Objektu kopumā.
9.20. Ne akta par Objekta pieņemšanu ekspluatācijā parakstīšana, ne arī Darbu nodošanas un pieņemšanas akta parakstīšana neatbrīvo Būvuzņēmēju no atbildības par Darbu defektiem Darbu garantijas laikā, kuri atklājas pēc Objekta pieņemšanas ekspluatācijā.

10. APDROŠINĀŠANA UN DARBA AIZSARDZĪBA
10.1. Būvuzņēmējs atbild par visu Būvlaukumā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem. Būvuzņēmējs Līguma izpildē nodrošina Darba aizsardzības koordinatoru, kuram izglītība atbilst Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 8.1 punktam.
10.2. [bookmark: _Ref80913952]Būvuzņēmējam ne vēlāk kā Līguma 5.4.2. apakšpunktā noteiktajā termiņā jāiesniedz Pasūtītājam atbildīgā būvdarbu vadītāja civiltiesiskās apdrošināšanas polise un Būvuzņēmēja civiltiesiskās apdrošināšanas polise par visu būvdarbu un to garantijas laiku Objektam. Apdrošināšanas polises slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
10.3. Gadījumā, ja Būvuzņēmējs kā darba devējs ir apdrošinājis atbildīgā būvdarbu vadītāja profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Gadījumā, ja apdrošināšanas līgums par atbildīgā būvdarbu vadītāja un Būvuzņēmēja profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.
10.4. Gadījumā, ja Līguma parakstīšanas brīdī Būvuzņēmējam un tā atbildīgajam būvspeciālistam ir spēkā esoša apdrošināšanas polise, kas atbilst Līguma 10.2. punkta prasībām, izņemot tā termiņu, Būvuzņēmējam ir pienākums pirms spēkā esošo apdrošināšanas polišu darbības beigām iesniegt Pasūtītājam jaunas, normatīvajiem aktiem atbilstošas, kuru beigu termiņš nav īsāks par Objektam noteikto garantijas periodu.
10.5. Jebkurus zaudējumus, kuri pārsniedz apdrošinātāja atlīdzinātos, sedz Būvuzņēmējs.

11. DARBU VADĪBAS SANĀKSMES
11.1. Darbu vadības sanāksmes sasauc pēc vajadzības, bet ne retāk kā vienu reizi 2 (divās) nedēļās.
11.2. Darbu vadības sanāksmes tiek rīkotas Pasūtītāja telpās vai Objektā un tajās piedalās atbildīgais būvdarbu vadītājs, Pasūtītāja pārstāvis, Būvuzraugs, kā arī citas personas pēc Pasūtītāja un Būvuzņēmēja ieskatiem, kuras ir tiesīgas pieņemt lēmumus. Pēc Būvuzrauga vai Pasūtītāja pieprasījuma, Darbu vadības sanāksmē var tikt pieaicināts Autoruzraugs.
11.3. Būvuzraugs vada Darbu vadības sanāksmes. Būvuzraugs nodrošina to protokolēšanu un protokolu kopiju papīra formātā vai elektroniski, izmantojot drošu elektronisko parakstu, izsniegšanu 3 (trīs) darba dienu laikā visiem sanāksmes dalībniekiem. Līdz nākamai Darbu vadības sanāksmei ieinteresētās personas tiek iepazīstinātas ar protokolu un var izteikt rakstveida piezīmes, par ko nākamajā Darbu vadības sanāksmē visi tās dalībnieki tiek informēti. Ja piezīmes pie protokola netiek saņemtas, uzskatāms, ka piezīmes nav izteiktas un protokols akceptēts. Sanāksmes lēmumi ir saistoši visām iesaistītajām personām. Pēc parakstīšanas protokoli tiek uzskatīti par Līgumam pievienotajiem dokumentiem un kļūst par tā neatņemamu sastāvdaļu.
11.4. Darbu vadības sanāksmes un komunikācija ar Pasūtītāja pārstāvjiem notiek latviešu valodā.

12. SADARBĪBA
12.1. Visos ar Darbu veikšanu saistītajos jautājumos Būvuzņēmējs sadarbojas ar Būvuzraugu, Autoruzraugu un Pasūtītāja pārstāvi.
12.2. Līgumā paredzētos visa veida paziņojumus, rīkojumus, apstiprinājumus, apliecinājumus, saskaņojumus un lēmumus izdod rakstiski.
12.3. [bookmark: _Ref89501231]Būvuzrauga, Pasūtītāja pārstāvja veikts apstiprinājums, saskaņojums vai cita rīcība neatbrīvo Būvuzņēmēju no atbildības par Līguma izpildi.
12.4. [bookmark: _Ref89501269]Būvuzņēmējs brīdina Būvuzraugu, Autoruzraugu un Pasūtītāja pārstāvi par apstākļiem, kas var ietekmēt Darbu kvalitāti, termiņus vai izmaksas, cik ātri vien iespējams, bet ne vēlāk kā 7 (septiņu) dienu laikā no dienas, kad Būvuzņēmējs par to ir uzzinājis, un iesniedz ietekmes novērtējumu, kā arī veic nepieciešamās darbības, lai samazinātu zaudējumus vai izvairītos no tiem. Šajā punktā minētie apstākļi nedod tiesības Būvuzņēmējam vienpusēji atkāpties no Līguma izpildes.
12.5. Būvuzņēmējam nav tiesību pretendēt uz Darbu termiņu vai vienību cenu grozījumiem, ja Būvuzņēmējs Līguma 12.4. punktā noteiktajā kārtībā nav paziņojis Pasūtītājam par apstākļiem, kas var ietekmēt Darbu kvalitāti, termiņus vai izmaksas, un nav veicis nepieciešamās darbības, lai samazinātu zaudējumus vai izvairītos no tiem. Gadījumā, ja Būvuzņēmējs nav savlaicīgi ziņojis par Līguma 12.4. punktā noteiktajiem apstākļiem, Pasūtītājs ir tiesīgs pieprasīt pierādāmo tiešo zaudējumu atlīdzību.
12.6. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no šādiem iemesliem:
12.6.1. atkārtota pavirša savu pienākumu pildīšana;
12.6.2. nekompetence vai nolaidība;
12.6.3. Līgumā noteikto saistību vai pienākumu nepildīšana;
12.6.4. atkārtota tādu darbību veikšana, kas kaitē drošībai, veselībai vai vides aizsardzībai;
12.6.5. radies interešu konflikts.
12.7. Ja Būvuzņēmējs neievēro normatīvo aktu vai Līguma noteikumu prasības, Būvuzraugam un Autoruzraugam ir tiesības apturēt Darbu izpildi līdz trūkumu novēršanai, un par šo kavējumu Būvuzņēmējam nepienākas kompensācija.
12.8. Pasūtītāja pārstāvis ir tiesīgs pārbaudīt Darbu un to apjomu izpildi, kvalitāti un iesniegto norēķinu dokumentu atbilstību faktiski izpildīto Darbu apjomam un Būvuzņēmēja Finanšu piedāvājumam. Šāda pārbaude nemazina Līgumā paredzēto Būvuzņēmēja atbildību un nav uzskatāma par Darbu vai kādas to daļas pieņemšanu no Pasūtītāja puses. Ja Darbi pārbaudes laikā netiek apturēti, tad arī to izpildes termiņš saistībā ar veicamo pārbaudi nav pagarināms. Šādas pārbaudes veicamas tādā veidā, lai būtiski netraucētu Būvuzņēmējam un tā apakšuzņēmējiem savlaicīgu Darbu izpildi.
12.9. Pēc Pasūtītāja pieprasījuma Būvuzņēmējam rakstveidā 5 (piecu) darbdienu laikā pēc attiecīga pieprasījuma saņemšanas, jāsniedz Pasūtītājam informācija par darbu gaitu, to izpildi un plānošanu.
12.10. Pasūtītāja pārstāvis, Autoruzraugs un Būvuzraugs izskata Būvuzņēmēja iesniegtos dokumentus un sniedz atbildi, cik ātri vien iespējams, bet ne vēlāk kā 7 (septiņu) dienu laikā no attiecīgu dokumentu saņemšanas dienas, ja Līgumā nav noteikti citi termiņi.
12.11. [bookmark: _Toc334621269]Būvuzņēmējs nodrošina, ka gan atbildīgais būvdarbu vadītājs, gan attiecīgo būvdarbu daļu vadītāji Darbu izpildes laikā nepārtraukti atrodas Darbu veikšanas vietā.

13. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
13.1. Darba veikšanai Būvuzņēmējs piesaista savā piedāvājumā norādīto personālu un apakšuzņēmējus[footnoteRef:1]. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību Līguma prasībām. [1:  tagad un turpmāk slīprakstā attiecināms, ja tiek plānots piesaistīt apakšuzņēmējus. Ja tādus neiesaista, tad slīprakstā norādītais ir dzēšams.] 

13.2. Būvuzņēmējam ir pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu. Būvuzņēmējam līgumos ar apakšuzņēmējiem jāiekļauj noteikumi  izpildīto Darbu pieņemšanai, kas atbilst šajā punktā un Līguma 4.3., 9.7., 9.8. un 9.11. punktā norādītajai kārtībai (attiecināmi uz attiecībām starp Būvuzņēmēju un apakšuzņēmēju, pieņemot, ka Pasūtītājs – Būvuzņēmējs, Būvdarbu veicējs – apakšuzņēmējs), izņemot prasību veikt būvekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šim Līguma punktam.
13.3. Būvuzņēmējs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
13.4. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
13.5. Būvuzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un (vai) apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un (vai) apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un (vai) apakšuzņēmēja viedokli par nomaiņas iemesliem.
13.6. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma procedūras dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas, tika vērtēts.
13.7. Pasūtītājs pieņem lēmumu atteikt apakšuzņēmēju sarakstā norādīto apakšuzņēmēju nomaiņu, ja pastāv kāds no šādiem nosacījumiem:
13.7.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
13.7.2.  tiek nomainīts apakšuzņēmējs, uz kura iespējām Būvuzņēmējs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzņēmējs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
13.7.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
13.7.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
13.9. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Būvuzņēmējam.
13.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

14. GARANTIJA UN DEFEKTU NOVĒRŠANA
14.1. Būvuzņēmējs garantē, ka Objekts un Darbi atbilst Tehniskās dokumentācijas prasībām un ir izpildīti atbilstoši Līguma noteikumiem. Būvuzņēmējs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie Darbi ir kvalitatīvi, funkcionāli izmantojami, atbilst tehniskajā dokumentācijā vai Līgumā noteiktajiem parametriem un ka Darbos, materiālos vai iekārtās nav defektu. 
14.2. Darbu kvalitātes garantijas termiņš ir 60 (sešdesmit) mēneši no dienas, kad Būvvalde BIS ir izdarījusi atzīmi par būvdarbu pabeigšanu (objekta nodošana ekspluatācijā). Šajā termiņā konstatētos defektus Būvuzņēmējs novērš par saviem līdzekļiem Pasūtītāja noteiktajā termiņā. 
14.3. Līguma darbības priekšlaicīgas izbeigšanas gadījumā Būvuzņēmēja faktiski izpildīto darbu kvalitātes garantijas termiņš ir 60 (sešdesmit) mēneši, un tas sākas no Līguma 4.13. punktā minētā faktiski izpildīto Darbu nodošanas un pieņemšanas akta abpusējas parakstīšanas dienas. Šajā termiņā konstatētos defektus Būvuzņēmējs novērš par saviem līdzekļiem Pasūtītāja noteiktajā termiņā.
14.4. Ja Pasūtītājs Darbu garantijas laikā konstatē defektus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Avārijas vai citos ārkārtējos gadījumos Būvuzņēmējam Objektā jāierodas nekavējoties (t.i., ne vēlāk kā 4 (četru) stundu laikā) pēc Pasūtītāja paziņojuma (rakstiska vai mutiska). Pie defektu akta sagatavošanas Līdzēji ir tiesīgi pieaicināt neatkarīgus ekspertus, kuru atzinums Līdzējiem ir obligāts izpildīšanai. Izdevumus par būveksperta sniegtajiem pakalpojumiem apmaksā vainīgais Līdzējs. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Būvuzņēmējam. Akts tiek sastādīts vismaz 3 (trīs) eksemplāros papīra formātā, no kuriem viens eksemplārs nodots Būvuzņēmējam, divi – Pasūtītājam, vai elektroniski, izmantojot, drošu elektronisko parakstu.
14.5. Par defektu novēršanu tiek sastādīts defektu novēršanas akts. Pēc defektu novēršanas Būvuzņēmējs paziņo Pasūtītājam laiku, kad Pasūtītājam jāierodas Objektā uz defektu novēršanas akta sastādīšanu. Pasūtītājam ir tiesības neparakstīt defektu novēršanas aktu, ja defekts un tā rezultātā nodarītie bojājumi objektam pilnībā nav novērsti.
14.6. Ja Būvuzņēmējs nenovērš defektus Pasūtītāja noteiktajā termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, ievērojot publiskos iepirkumus regulējošos normatīvos aktus, un Būvuzņēmējam jāsedz defektu novēršanas izmaksas. Defektu novēršanas izmaksu segšanai Pasūtītājs ir tiesīgs izmantot Līguma 4.3.2.1. apakšpunktā noteiktajā kārtībā izveidoto ieturējumu, vai piedzīt šajā sakarā radušās tiešās izmaksas no Būvuzņēmēja, tai skaitā atbilstošā apmērā izmantojot Būvuzņēmēja iesniegto garantijas laika nodrošinājumu. Par lēmumu nodot defektu novēršanu citai personai Pasūtītājam jāinformē Būvuzņēmējs vismaz 5 (piecas) dienas iepriekš. 
14.7. Būvuzņēmējs ir atbildīgs par Darbu garantijas laikā radušos jaunu vai atkārtotu defektu novēršanu, t.sk., ja defekts Objektā radies darbu izpildē pieaicināto trešo personu novērsto defektu nekvalitatīvas veikšanas dēļ. Kompensāciju par trešo personu nekvalitatīvi veikto defektu novēršanas dēļ Būvuzņēmējam radītajiem zaudējumiem, Būvuzņēmējs risina civiltiesiskā kārtībā vēršoties pret trešo personu, kas nekvalitatīvi veikusi defektu novēršanu un tādējādi radījusi Būvuzņēmējam zaudējumus, kas radušies atkārtota attiecīgā defekta novēršanas dēļ vai ja nekvalitatīvi novērstais defekts veicinājis cita defekta veidošanos.

15. NODROŠINĀJUMI
15.1. [bookmark: _Ref80913869]Noteikumi par Līguma saistību izpildes nodrošinājumu:
15.1.1. Tiek noteikts Līguma saistību izpildes nodrošinājums 5 % (piecu procentu) apmērā no Līgumcenas. Būvuzņēmējs kā Līguma saistību izpildes nodrošinājumu Pasūtītājam iesniedz bankas garantiju, apdrošināšanas polisi vai veic naudas summas iemaksu Pasūtītāja kontā.
15.1.2. Līguma saistību izpildes nodrošinājumā kā labuma guvējs jānorāda Pasūtītājs un obligāti jāiekļauj nosacījumi: nodrošinājums no Būvuzņēmēja puses ir neatsaucams, Pasūtītājam nav jāpieprasa nodrošinājuma summa no Būvuzņēmēja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma.
15.1.3. Līguma saistību izpildes nodrošinājumu jāiesniedz vai jāiemaksā 15 (piecpadsmit) dienu laikā no Līguma abpusējas parakstīšanas dienas. Līguma izpildes nodrošinājums ir spēkā līdz Objekta pieņemšanai ekspluatācijā.
15.1.4. Līguma izpildes nodrošinājumu, kas iemaksāts Pasūtītāja kontā, Pasūtītājs atgriezīs 10 (desmit) darbdienu laikā pēc Līguma 15.3. punktā noteiktā garantijas nodrošinājuma iesniegšanas.
15.1.5. Gadījumā, ja Līguma darbības laikā Līgumcena grozīta, Līguma saistību izpildes nodrošinājums netiek mainīts un grozījumi polisē vai bankas garantijā attiecībā uz apmēru nav veicami.
15.1.6. Līguma izpildes nodrošinājumu Pasūtītājs ir tiesīgs izmantot, lai kompensētu Būvuzņēmēja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
15.2. Noteikumi par Darbu garantijas laika nodrošinājumu:
15.2.1. Darbu garantijas laikā atklāto defektu novēršanas nodrošināšanai tiek noteikts Darbu garantijas laika nodrošinājums 5 % (pieci procenti) no Līgumcenas, kas noformējams kā bankas bezierunu garantija vai licencētas apdrošināšanas sabiedrības, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments). Darbu garantijas laika nodrošinājuma dokumentā kā labuma guvējs jānorāda Pasūtītājs un obligāti jāiekļauj šādi nosacījumi: nodrošinājums no Būvuzņēmēja puses ir neatsaucams, Pasūtītājam nav jāpieprasa nodrošinājuma summa no Būvuzņēmēja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma, kam pievienots akts par defektu konstatēšanu, akts par defektu nenovēršanu termiņā un paziņojums par kompensācijas apmēru. Pirms apdrošināšanas polises noslēgšanas apdrošināšanas sabiedrība un apdrošināšanas noteikumi Būvuzņēmējam jāsaskaņo ar Pasūtītāju.
15.2.2. Darbu garantijas laika nodrošinājumam derīguma termiņš jānosaka saskaņā ar Līguma 14.2. punktu. Līguma darbības priekšlaicīgas izbeigšanas gadījumā, Darbu garantijas laika nodrošinājuma derīgums jānosaka saskaņā ar Līguma 14.3. punktu.
15.2.3. Darbu garantijas laika nodrošinājums – bankas garantija vai licencētas apdrošināšanas sabiedrības apdrošināšanas polise jāiesniedz Pasūtītājam ne vēlāk kā 15 (piecpadsmit) dienu laikā no Objekta pieņemšanas ekspluatācijā akta apstiprināšanas dienas.
15.2.4. Darbu garantijas laika nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % (diviem procentiem) no Līgumcenas, ja garantijas termiņa pirmajos divos gados nav konstatēti Darbu defekti vai Būvuzņēmējs un Pasūtītājs ir vienojušies par pieteikto Darbu defektu novēršanas termiņu.

16. LĪDZĒJU ATBILDĪBA UN LĪGUMSODI
16.1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
16.2. Būvuzraudzība un autoruzraudzība neatbrīvo Būvuzņēmēju no atbildības par Darbu kvalitāti, atbilstību tehniskajai dokumentācijai, Latvijas būvnormatīviem un citiem Latvijas Republikas normatīvajiem aktiem.
16.3. Būvuzņēmējs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darbu veikšana sakarā ar Būvuzņēmēja un/vai apakšuzņēmēju pieļautiem Līguma un/vai normatīvo aktu pārkāpumiem.
16.4. Ja Pasūtītājs noteiktajā laikā neveic maksājumus par Darbu, tad Būvuzņēmējam ir tiesības piemērot Pasūtītājam līgumsodu 0,1 % (nulle komats viens procents) no neveiktā maksājuma (parāda) par katru kavējuma dienu, bet kopsummā ne vairāk kā 10% (desmit procenti) no Līgumcenas.
16.5. Ja Darbi Būvuzņēmēja vainas dēļ nav pabeigti līdz Līgumā noteiktajam termiņam, Pasūtītājam ir tiesības piemērot Būvuzņēmējam līgumsodu 0,1 % (nulle komats viens procents) no Līgumcenas par katru nokavēto dienu, sākot no pirmās nokavējuma dienas, bet kopsummā ne vairāk kā 10 % (desmit procenti) no tās.
16.6. Par satiksmes organizācijas un darba vietas aprīkojuma shēmas neievērošanu, ja šāds pārkāpums konstatēts ar Pasūtītāja pārstāvja vai Būvuzrauga sastādītu aktu, Pasūtītājam ir tiesības piemērot Būvuzņēmējam līgumsodu 200 EUR (divi simti euro). Konstatējot pārkāpumu otro reizi, līgumsods ir 500 EUR (pieci simti euro). Konstatējot pārkāpumu trešo reizi un katru nākamo reizi, līgumsods ir 1000 EUR (viens tūkstotis euro).
16.7. Par būvlaukuma vai pievadceļu uzturēšanu neatbilstoši Līguma prasībām, ja šāds pārkāpums konstatēts ar Pasūtītāja pārstāvja vai Būvuzrauga sastādītu aktu, Pasūtītājam ir tiesības piemērot Būvuzņēmējam līgumsodu 200 EUR (divi simti euro). Konstatējot pārkāpumu otro reizi, līgumsods ir 500 EUR (pieci simti euro). Konstatējot pārkāpumu trešo reizi un katru nākamo reizi, līgumsods ir 1000 EUR (viens tūkstotis euro).
16.8. Ja Pasūtītājs Būvuzņēmēja veiktajos Darbos, t.sk., Darbu garantijas laikā, konstatē defektus, Būvuzņēmējam uz sava rēķina jānovērš šie defekti Pasūtītāja norādītajā termiņā. Pretējā gadījumā Pasūtītājam ir tiesības no Būvuzņēmēja pieprasīt līgumsodu 0,1 % (nulle komats viens procents) no Līgumcenas par katru nokavēto dienu, bet ne vairāk kā 10 % (desmit procenti) no Līgumcenas. 
16.9. Par Būvdarbu žurnāla savlaicīgu neaizpildīšanu vai nekvalitatīvu aizpildīšanu, ja tas konstatēts ar Pasūtītāja vai Būvuzrauga sastādītu aktu, Pasūtītājam ir tiesības piemērot Būvuzņēmējam līgumsodu 200 EUR (divi simti euro). Konstatējot, pārkāpumu otro reizi līgumsods ir 500 EUR (pieci simti euro). Konstatējot pārkāpumu trešo reizi un katru nākamo reizi, līgumsods ir 1000 EUR (viens tūkstotis euro).
16.10. Par Līguma 5.17. punktā minētā nosacījuma neievērošanu Pasūtītājam ir tiesības piemērot Būvuzņēmējam līgumsodu 100 EUR (viens simts euro). Konstatējot, pārkāpumu otro reizi līgumsods ir 200 EUR (divi simti euro). Konstatējot pārkāpumu trešo reizi un katru nākamo reizi, līgumsods ir 500 EUR (pieci simti euro).
16.11. Ja Būvuzņēmējs nepilda Līgumu vai atsakās no tā izpildes, vai ja Līgums tiek izbeigts Būvuzņēmēja vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramas varas gadījumu, Būvuzņēmējs atlīdzina Pasūtītājam tiešos zaudējumus, kas radušies Līguma laušanas rezultātā, kā arī maksā līgumsodu 10 % (desmit procenti) no Līgumcenas.
16.12. Ja Pasūtītājs pirms termiņa izbeidz noslēgto Līgumu, tas pilnībā norēķinās ar Būvuzņēmēju par jau paveiktajiem Darbiem un sedz Būvuzņēmēja tiešos zaudējumus, bet, ja Līgums tiek izbeigts Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par faktiski izpildītiem Darbiem, ko ar attiecīgu aktu Pasūtītājs ir akceptējis.
16.13. Līgumsoda samaksa neatbrīvo Līdzējus no Līgumā noteikto saistību izpildes un tiešo zaudējumu atlīdzināšanas pienākuma.
16.14. Līgumsoda summu vai jebkuru citu maksājumu, kuru saskaņā ar Līguma noteikumiem Būvuzņēmējam ir jāmaksā Pasūtītājam, pēdējais ir tiesīgs ieskaita kārtībā ieturēt no jebkura maksājuma, kas Pasūtītājam saskaņā ar Līgumu jāveic Būvuzņēmējam vai arī izmantojot Līguma izpildes nodrošinājumu.

17. TEHNOLOĢISKAIS PĀRTRAUKUMS
17.1. Tehnoloģiskais pārtraukums ir periods, kad Būvuzņēmējs, no viņa neatkarīgu, objektīvu iemeslu dēļ ar Pasūtītāju saskaņotā periodā, neatrodas Objektā un neveic Darbus.
17.2. Pēc Pušu rakstiskas vienošanās var tikt paredzēts tehnoloģiskais pārtraukums, ja:
17.2.1. konkrētu Darbu izpildi tieši ietekmē nelabvēlīgi klimatiskie apstākļi vai citi no Pasūtītāja un Būvuzņēmēja neatkarīgi apstākļi atbilstoši būvspeciālistu atzinumam;
17.2.2. Darbi uz laiku tiek apturēti ar kompetentas institūcijas vai Būvuzrauga lēmumu;
17.2.3. Būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju vai citus bojājumus, kas var izsaukt cilvēku nelaimes gadījumus vai materiālus zaudējumus;
17.2.4. Pasūtītājs rīko publisko iepirkumu papildus Darbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un kuri kavē Līgumā paredzētus būvdarbus.
17.3. Būvuzņēmējam nav tiesību uz tehnoloģisko pārtraukumu, ja šajā punktā atrunātais šķērslis radies Darbu izpildes gaitā, kad Darbu pabeigšana Būvuzņēmēja dēļ jau atpalikusi no termiņa, kas noteikts saskaņā ar Līgumu.
17.4. Tehnoloģisko pārtraukumu aprēķina tikai un vienīgi uz to laika posmu, kurā eksistē šajā punktā minētais šķērslis. Būvuzņēmējam jādara viss iespējamais, lai līdz minimumam samazinātu tehnoloģisko pārtraukumu.
17.5. Pārtraukumu Būvuzņēmējam jāprasa nekavējoties un tiklīdz attiecīgais kavējošais apstāklis ir iestājies. Ja Būvuzņēmējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Būvuzņēmējam nekavējoties jādara Pasūtītājam zināms arī tas. Vienlaikus Būvuzņēmējam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad Būvuzņēmējs ir uzzinājis, vai viņam vajadzēja uzzināt par šo notikumu vai apstākļiem. Ja Būvuzņēmējs šo 5 (piecu) darba dienu laikā klusē, Būvuzņēmējs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
17.6. Ja vien normatīvajā aktā nav norādīts tieši pretējais, jebkura Līguma izpildes pārtraukšanas nepieciešamība tehnoloģiskā pārtraukuma gadījumā pierādīšanas nasta gulstas uz Būvuzņēmēju.
17.7. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Būvuzņēmējam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
17.8. Pasūtītājs ir tiesīgs lūgt darbu izpildes tehnoloģisko pārtraukumu, ja Darbu izpilde traucē citu Līgumu izpildi esošajā teritorijā vai Līguma izpildes turpināšana ir neiespējama citu pamatotu, objektīvu un iepriekš neparedzamu apstākļu dēļ.
17.9. Tehnoloģiskais pārtraukums netiek ieskaitīts kopējā Līguma izpildes termiņā, proporcionāli pagarinot Darbu izpildes termiņu.
17.10. Tehnoloģisko pārtraukumu atkarībā no situācijas noformē ar vienošanos, aktu, vai ierakstu būvdarbu žurnālā.

18. NEPĀRVARAMA VARA
18.1. Līdzēji neatbild par Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Līdzēji nav varējuši paredzēt vai novērst, to skaitā dabas katastrofas, ugunsgrēki, valsts iestāžu lēmumi, karadarbība, masu nekārtības, streiki u.c. apstākļi, kas nav pakļauti Līdzēju saprātīgai kontrolei un padara Līguma izpildi par neiespējamu.
18.2. Par šādu apstākļu iestāšanos Līdzējam, kurš ir cietis no nepārvaramas varas radītiem apstākļiem, ir pienākums nekavējoties rakstveidā informēt otru Līdzēju, iesniedzot rakstveida paziņojumu. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
18.3. Ja Līguma turpmāka izpilde nepārvaramas varas iedarbības dēļ nav iespējama, Būvuzņēmējs, cik ātri vien iespējams, sakārto Būvlaukumu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz Darbu turpināšanai, par ko Līdzēji paraksta Darbu nodošanas un pieņemšanas aktu. Būvuzņēmējs saņem samaksu par visiem līdz Līguma izbeigšanai kvalitatīvi paveiktajiem darbiem.
 
19. LĪGUMA DARBĪBAS IZBEIGŠANA
19.1. Abpusēji rakstiski vienojoties, Līdzēji ir tiesīgi izbeigt Līgumu pirms termiņa.
19.2. Būvuzņēmējs ir tiesīgs vienpusēji izbeigt Līguma darbību, ja Pasūtītājs neveic maksājumus un līgumsods sasniedzis 10 % (desmit procentus) no Līgumcenas. 
19.3. Pasūtītājs ir tiesīgs vienpusēji izbeigt Līguma darbību, ja:
19.3.1. Darbi Būvlaukumā netiek uzsākti saskaņā ar Līguma 5.6. punktā noteikto termiņu; 
19.3.2. Būvuzņēmējs neveic Līgumā paredzētās saistības vai Būvuzrauga un Pasūtītāja veiktās pārbaudes rāda, ka Darbi tiek pildīti kvalitātē, kas ir sliktāka par Līgumā noteikto;
19.3.3. Būvuzņēmējs kavē Darbu pabeigšanu ilgāk par 30 (trīsdesmit) dienām;
19.3.4. ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēts, ka līdz Līguma izpildes beigu termiņam Būvuzņēmējs būs likvidēts;
19.3.5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, uzlikts liegums rīcībai ar banku kontiem, publiskajos reģistros uzlikts liegums kustamām mantām un nekustamajam īpašumam;
19.3.6. Būvuzņēmējs saistībā ar Līguma noslēgšanu vai tā izpildes laikā ir sniedzis nepatiesas vai nepilnīgas ziņas vai apliecinājumus;
19.3.7. Būvuzņēmējs pārkāpj vai nepilda citu būtisku Līgumā paredzētu pienākumu, t.sk., ja par Būvuzņēmējs nenodrošina Iepirkuma nolikumā noteiktajām kvalifikācijas prasībām atbilstošu būvdarbu vadītāju Objektā, Būvuzņēmējs bez saskaņošanas vai neinformējot Pasūtītāju Līgumā noteiktajā kārtībā nodevis Darba daļas izpildi apakšuzņēmējam;
19.3.8. Būvuzņēmējs Līguma 5.4.2. apakšpunktā noteiktajā termiņā neiesniedz Pasūtītāja pārstāvim apdrošināšanu apliecinošus dokumentus; 
19.3.9. Būvuzņēmējs pārkāpj kādu no Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Būvuzņēmēja spējas pildīt savas saistības saskaņā ar šo Līgumu;
19.3.10.  ir zaudējis spēku vai kļuvis nerealizējams Līguma izpildes nodrošinājums, un tas nav aizstāts ar citu līdzvērtīgu nodrošinājumu ar Pasūtītājam pieņemamiem noteikumiem;
19.3.11. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % (divdesmit piecu procentu) vai lielākā apmērā no Līgumcenas;
19.3.12. Būvuzņēmējs ir patvaļīgi pārtraucis Līguma izpildi, tai sk., nav sasniedzams juridiskajā adresē;
19.3.13. ja Līgumu nav iespējams izpildīt tādēļ, ka Līguma izpildes laikā Būvuzņēmējam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai vai prokūristam vai personālsabiedrības biedram, ja Būvuzņēmējs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
19.4. Līguma izbeigšanas gadījumā:
19.4.1. Pasūtītājs norāda veicamos pasākumus un to termiņus;
19.4.2. Pasūtītājs uzdod Būvuzņēmējam veikt darbus, kas pamatoti ar nepieciešamību Objektu atstāt drošā un sakoptā stāvoklī, saglabāt objekta konstrukcijas līdz būvdarbu atsākšanai;
19.4.3. Būvuzņēmējs pārtrauc Darbus un veic Līguma iepriekšējā punktā noteiktajā kārtībā uzdotos darbus;
19.4.4. pēc visu darbu pabeigšanas Būvuzņēmējs nodod Pasūtītājam uz Darbiem attiecināmo dokumentāciju un Līdzēji paraksta būvdarbu izpildes pabeigšanas aktu, ko sagatavo Būvuzņēmējs;
19.4.5. ja Pasūtītāja norādītajā termiņā Būvuzņēmējs visus šajā punktā noteiktajā kārtībā uzdotos darbus nepabeidz un neiesniedz būvdarbu izpildes pabeigšanas aktu, tad Pasūtītājs pārņem būvlaukumu, paziņojot par to Būvuzņēmējam; 
19.4.6. ja Līgums izbeigts 19.3. punktā noteiktajos gadījumos, tad Līguma 19.4.2. punktā noteiktajā kārtībā uzdotos darbus, kas nav paredzēti būvprojektā, Būvuzņēmējam jāveic par saviem līdzekļiem. Ja Būvuzņēmējs Pasūtītāja norādītajā termiņā darbus nepabeidz, Pasūtītājs darbu pabeigšanu drīkst uzdot citam Būvuzņēmējam. Darba izmaksas un radītos zaudējumus Būvuzņēmējs atlīdzina Pasūtītājam vai Pasūtītājs ietur no maksājumiem Būvuzņēmējam;
19.4.7. [bookmark: _Ref80913748]pēc izpilddokumentācijas sagatavošanas, nodošanas Pasūtītājam un paveikto darbu novērtēšanas Līdzēji paraksta Darbu nodošanas un pieņemšanas aktu.
19.5. Līdzējam ir tiesības atkāpties no Līguma, ja otrs Līdzējs ir ticis brīdināts par iespējamo vai plānoto Līguma atcelšanu un tas nav novērsis Līguma atcelšanas pamatu brīdinājumā noteiktajā termiņā.
19.6. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.

20. LĪDZĒJU PĀRSTĀVJI
20.1. Lai sekmīgi vadītu Līguma izpildi, Būvuzņēmējs un Pasūtītājs nozīmē pilnvarotos pārstāvjus, kuriem ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Līdzējiem, pieprasīt no informāciju, sniegt informāciju, nodrošināt ar Līgumu saistītās dokumentācijas (būvprojekta, izpilddokumentācijas un citas dokumentācijas) nodošanu un pieņemšanu, nodrošināt izpildīto Darbu pieņemšanu, dot norādījumus par Līguma un Darbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. 
20.2. Līdzēji Līguma noslēgšanas brīdī paziņo viens otram to personu vārdus un uzvārdus, kas tos pārstāvēs, vienlaikus norādot piešķirtās pilnvaras, atrašanās vietu, tālruņa Nr., kā arī citas nepieciešamās ziņas.
20.2.1. Pasūtītāja pilnvarotais pārstāvis – Attīstības plānošanas un projektu vadības nodaļas Projektu vadības daļas amats, vārds, uzvārds, adrese, tālr. ________, e-pasts: ________________.
20.2.2. Būvuzņēmēja pilnvarotais pārstāvis – Atbildīgais būvdarbu vadītājs – vārds, uzvārds, adrese, tālr. ________, e-pasts: ________________.
20.3. Būvuzņēmējs nodrošina Līguma 20.2.2. punktā minētās personas informēšanu, ka tās personas dati tiek nodoti Pasūtītāja rīcībā un tiek izmantoti tikai šī Līguma izpildei un netiek nodoti citām ar Līguma izpildi nesaistītām personām. Būvuzņēmējs apņemas nekavējoties informēt Pasūtītāju par izmaiņām Līguma 20.2.2. punktā minētās personas datos.
20.4. Visi no Līguma izrietošie paziņojumi, lūgumi, pieprasījumi, pretenzijas un cita informācija nosūtāma otram Līdzējam pa pastu vai e–pastu. 
20.5. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji rakstiski informē viens otru 5 (piecu) darba dienu laikā. Ja kāds no Līdzējiem neinformē otru par iepriekšminētajām izmaiņām šā punktā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.

21. [bookmark: _Toc223763568][bookmark: _Toc223763794][bookmark: _Toc223764135][bookmark: _Toc223764511][bookmark: _Toc223765236][bookmark: _Toc223765322][bookmark: _Toc223765401][bookmark: _Toc223765460][bookmark: _Toc223765514][bookmark: _Toc223765652][bookmark: _Toc223765791][bookmark: _Toc334621279]BLAKUS NOTEIKUMI
21.1. Līgums stājas spēkā tikai pēc Līguma izpildes nodrošinājuma saņemšanas, kas iesniegts atbilstoši Iepirkuma nolikuma un Līguma prasībām. Par Līguma spēkā stāšanos Pasūtītājs rakstiski paziņo Būvuzņēmējam 5 (piecu) darba dienu laikā no Līguma izpildes nodrošinājuma saņemšanas dienas.
21.2. Ja Līguma izpildes nodrošinājums nav iesniegts Pasūtītāja noteiktajā kārtībā vai neatbilst Pasūtītāja izvirzītajām prasībām, t.i., nav iestājies Līguma spēkā stāšanās nosacījums, tad Līgums atzīstams par spēkā neesošu un nenoslēgtu, par ko Pasūtītājs rakstveidā paziņo Būvuzņēmējam 5 (piecu) darba dienu laikā pēc Līgumā noteiktā Līguma izpildes nodrošinājuma iesniegšanas termiņa.

22. FIZISKO PERSONU DATU AIZSARDZĪBA
22.1. Līdzējiem ir tiesības apstrādāt no otras puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. 
22.2. Līdzējs, kura nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. 
22.3. Līdzēji apņemas bez iepriekšējas rakstveida saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 
22.4. Ja saskaņā ar normatīvajiem aktiem Līdzējiem var rasties pienākums nodot tālāk trešajām personām no otra Līdzēja iegūtos fizisko personu datus, tad pirms šādu datu nodošanas Līdzējs, izvērtējot apstrādes mērķa pamatojumu, rakstiski saskaņo šādas informācijas nodošanu ar otru Līdzēju, ja vien normatīvie akti to neaizliedz. 
22.5. Pasūtītājs un Būvuzņēmējs vienojas, ka Pasūtītājs tā darbības un Līguma izpildes nodrošināšanai var nodot no Būvuzņēmēja saņemtos fizisko personu datus personām (Apstrādātājiem), kas sniedz Pasūtītājam pakalpojumus tā darbības un Līguma izpildes nodrošināšanai, kā arī apstrādāt personas datus savstarpējas saziņas nodrošināšanai un padarīt šādus datus pieejamus trešajām personām, norādot tos ar Darbu izpildi saistītajā dokumentācijā. Būvuzņēmējs nodrošina tiesiska pamata iegūšanu savu darbinieku datu apstrādei šajā punktā minētajā kārtībā. 
22.6. Līdzēji apņemas pēc otra Līdzēja pieprasījuma un/vai līgumattiecību izbeigšanas iznīcināt  no otra Līdzēja iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.

23. CITI NOTEIKUMI
23.1. Visi ar Līguma izpildi saistītie strīdi risināmi pārrunās. Ja strīds pārrunās netiek atrisināts, to izskata Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
23.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
23.3. Tās Līguma attiecības, kuras nav atrunātas Līguma tekstā, tiek regulētas saskaņā ar Latvijas Republikas normatīvajiem aktiem.
23.4. Līgums ir saistošs kā Līdzējiem, tā arī to tiesību un saistību pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. 
23.5. Visi pielikumi Līgumam ir tā neatņemama sastāvdaļa. Pēc Līguma parakstīšanas pievienotie pielikumi stājas spēkā ar to parakstīšanas brīdi.
23.6. Līgums ir sagatavots un parakstīts uz  __ (_______) lapām 3 (trīs) eksemplāros, no kuriem 2 (divi) atrodas pie Pasūtītāja un 1 (viens) – pie Būvuzņēmēja.
(vai)
Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.
23.7. Līgumam tiek pievienoti pielikumi:  
23.7.1. 1. pielikums – Darbu apjomu tāmes uz  __ (_______) lapām; 
23.7.2. 2. pielikums – Būvdarbu nodošanas un pieņemšanas akta forma uz __ (_______) lapām;
23.7.3. 3. pielikums – Būvobjekta nodošanas un pieņemšanas akta forma uz __ (_______) lapām.

24. LĪDZĒJU REKVIZĪTI UN PARAKSTI
	PASŪTĪTĀJS:
	BŪVUZŅĒMĒJS:

	Talsu novada pašvaldība
	

	Reģ. Nr. 90009113532
	Reģ. nr. 

	Kareivju iela 7, Talsi, LV-3201
	

	E-pasts: pasts@talsi.lv
	E-pasts: 

	Banka: A/S SEB banka
	Banka: 

	Konta Nr. LV49UNLA0028700130033
	Konta Nr.: 

	Kods: UNLALV2X    
___________________________
/________________/                                
	Kods: 
________________________
/______________/





2. pielikums
202__.gada ___._____________
Iepirkuma līgums Nr. TNP 2025/3

	Būvuzņēmējs:
<nosaukums>
<vienotais reģ. Nr.>
<juridiskā adrese>
<bankas nosaukums>
<norēķinu konta Nr.>

	Pasūtītājs:
Talsu novada pašvaldība
Kareivju iela 7, Talsi, Talsu nov., LV-3201
Reģ. Nr. 90009113532
__________________________
__________________________




BŪVDARBU NODOŠANAS UN PIEŅEMŠANAS AKTS

Talsi, 						 		          202__.gada ____._____________

Talsu novada pašvaldība, reģ. Nr. 90009113532, juridiskā adrese Kareivju iela 7, Talsi, Talsu nov., LV-3201, turpmāk – Pasūtītājs, kuras vārdā saskaņā ar Nolikumu darbojas tās ______________, un
<nosaukums>, vienotais reģ. Nr. <numurs>, juridiskā adrese: <adrese>, turpmāk – Būvuzņēmējs, kura vārdā saskaņā ar <pilnvarojums> rīkojas tās <amatpersonas amats un vārds, uzvārds>,
piedaloties, 	Pasūtītāja atbildīgajiem darbiniekiem:
<darbinieku amats un vārds, uzvārds>,
Būvuzņēmēja atbildīgajam būvdarbu vadītājam:
<būvdarbu vadītāja vārds, uzvārds>,
Būvuzraugam:
<būvuzrauga vārds, uzvārds>,
Autoruzraugam:
<autoruzrauga vārds, uzvārds>,
Pamatojoties uz 202__.gada ___.___________ noslēgto Iepirkuma līgumu Nr. ___________ par “_______”, identifikācijas Nr. TNP 2025/3 (turpmāk – Līgums), sastāda šo būvdarbu pieņemšanas – nodošanas aktu, ar kuru konstatē:

1. 	Būvuzņēmuma līgumā noteiktie darbi ir/nav pabeigti un atbilst/neatbilst Līguma prasībām.
2. 	Darbu izpildes termiņš: _____________________.
3. 	Atkāpes no līguma termiņa – ir/nav.
4. 	Pasūtītāja pretenzijas – ir/nav. (Ja ir pretenzijas, sastāda defektu novēršanas aktu un pievieno šim aktam kā pielikumu).
5. 	Defektu novēršanas aktā minēto defektu novēršanas termiņš: ___________________________.
6. 	Izpildīto darbu garantija: 60 (sešdesmit) mēneši no akta par būves pieņemšanu ekspluatācijā apstiprināšanas dienas.

MAKSAS APRĒĶINS
	Nosaukums
	Summa euro (cipariem un vārdiem)

	Būvdarbu veikšanas līgumcena
	

	Pievienotās vērtības nodoklis 21%
	

	Līguma kopējā summa
	

	Saņemts avansa maksājums
	

	Summa apmaksai
	



Būvdarbu pieņemšanas – nodošanas akts sastādīts 3 (trīs) eksemplāros, no kuriem 2 (divi) glabājas pie Pasūtītāja, viens – pie Būvuzņēmēja.
(vai)
Būvdarbu pieņemšanas – nodošanas akts sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.

	Būvdarbus un dokumentāciju nodeva:
	Būvdarbus un dokumentāciju pieņēma:


	Būvuzņēmējs__________________
                      /_________________/

202__.gada ___.______________


	Pasūtītājs ______________________
                     /___________________/

202__.gada ___._______________


                _______________________ 
                 /_____________________/


	
Būvdarbu vadītājs: _________________
                                 /________________/

Sertifikāta Nr. ____________________

	
Būvuzraugs: ______________________
                         /___________________/
Sertifikāta Nr. _________________

Autoruzraugs: ______________________
                            /___________________/

Sertifikāta Nr. _________________






3. pielikums
202__.gada ___._____________
Iepirkuma līguma Nr. TNP 2025/3

Būvobjekta nodošanas un pieņemšanas akts
____________________________________ (turpmāk – Pasūtītājs), no vienas puses, un ________________________ (turpmāk – Būvuzņēmējs), no otras puses (Pasūtītājs un Būvuzņēmējs kopā turpmāk – Līdzēji, bet katrs atsevišķi – Līdzējs), saskaņā ar 20___. gada _______ ___________ līgumu Nr.____________ "Par__________________________" (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Līdzēji apliecina, ka Būvuzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Būvuzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Būvuzņēmēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).

2. Līdzēji konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Būvuzņēmējam _____ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.

3. Līdzēji apliecina, ka Būvuzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.

4. Būvuzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.

5. Būvdarbu pabeigšanas datums ir 20__. gada _____. ________.

6. Saskaņā ar Līguma ___. punktu Pasūtītājs no Būvuzņēmējam izmaksājamās summas veic līgumsoda ieturējumu _________ EUR (___________) (ja attiecināms).

7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.
	Būvuzņēmējs
	Pasūtītājs

	______________________________
	_________________________________

	(kontaktpersona/pilnvarotā persona)
	(kontaktpersona/pilnvarotā persona)



